title: 2013/622/ES: 2013 m. balandžio 17 d. Europos Parlamento sprendimas dėl bendrosios įmonės siekiant įgyvendinti jungtinę technologijų iniciatyvą „Naujoviški vaistai“ 2011 finansinių metų biudžeto įvykdymo patvirtinimo#2013 m. balandžio 17 d. Europos Parlamento rezoliucija su pastabomis, sudarančiomis neatskiriamą sprendimo dėl bendrosios įmonės siekiant įgyvendinti jungtinę technologijų iniciatyvą „Naujoviški vaistai“ 2011 finansinių metų biudžeto įvykdymo patvirtinimo dalį

text:
16.11.2013

               LT

               Europos Sąjungos oficialusis leidinys

               L 308/357

         EUROPOS PARLAMENTO SPRENDIMAS
   2013 m. balandžio 17 d.
   dėl bendrosios įmonės siekiant įgyvendinti jungtinę technologijų iniciatyvą „Naujoviški vaistai“ 2011 finansinių metų biudžeto įvykdymo patvirtinimo
   (2013/622/ES)
   EUROPOS PARLAMENTAS,

               —

               atsižvelgdamas į bendrosios įmonės siekiant įgyvendinti jungtinę technologijų iniciatyvą „Naujoviški vaistai“ 2011 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl bendrosios įmonės siekiant įgyvendinti jungtinę technologijų iniciatyvą „Naujoviški vaistai“ 2011 finansinių metų metinių finansinių ataskaitų su Bendrosios įmonės atsakymais (1),

               —

               atsižvelgdamas į Tarybos 2013 m. vasario 12 d. rekomendaciją (05755/2013 – C7-0040/2013),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

               —

               atsižvelgdamas į 2007 m. gruodžio 20 d. Tarybos reglamentą (EB) Nr. 73/2008 dėl bendrosios įmonės įsteigimo, siekiant įgyvendinti jungtinę technologijų iniciatyvą „Naujoviški vaistai“ (4), ypač į jo 11 straipsnio 4 dalį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5), ypač į jo 94 straipsnį,

               —

               atsižvelgdamas į Darbo tvarkos taisyklių 77 straipsnį ir į VI priedą,

               —

               atsižvelgdamas į Biudžeto kontrolės komiteto pranešimą (A7-0088/2013),

               1.

               patvirtina bendrosios įmonės siekiant įgyvendinti jungtinę technologijų iniciatyvą „Naujoviški vaistai“ vykdomajam direktoriui, kad Bendrosios įmonės 2011 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, bendrosios įmonės siekiant įgyvendinti jungtinę technologijų iniciatyvą „Naujoviški vaistai“ vykdomajam direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 6, 2013 1 10, p. 27.

      (2)  OL L 248, 2002 9 16, p. 1.

      (3)  OL L 298, 2012 10 26, p. 1.

      (4)  OL L 30, 2008 2 4, p. 38.

      (5)  OL L 357, 2002 12 31, p. 72.

      EUROPOS PARLAMENTO REZOLIUCIJA
      2013 m. balandžio 17 d.
      su pastabomis, sudarančiomis neatskiriamą sprendimo dėl bendrosios įmonės siekiant įgyvendinti jungtinę technologijų iniciatyvą „Naujoviški vaistai“ 2011 finansinių metų biudžeto įvykdymo patvirtinimo dalį
      EUROPOS PARLAMENTAS,

                  —

                  atsižvelgdamas į bendrosios įmonės siekiant įgyvendinti jungtinę technologijų iniciatyvą „Naujoviški vaistai“ 2011 finansinių metų galutines metines ataskaitas,

                  —

                  atsižvelgdamas į Audito Rūmų ataskaitą dėl bendrosios įmonės siekiant įgyvendinti jungtinę technologijų iniciatyvą „Naujoviški vaistai“ 2011 finansinių metų metinių finansinių ataskaitų su Bendrosios įmonės atsakymais (1),

                  —

                  atsižvelgdamas į Tarybos 2013 m. vasario 12 d. rekomendaciją (05755/2013 – C7-0040/2013),

                  —

                  atsižvelgdamas į Sutarties dėl Europos Sąjungos veikimo 319 straipsnį,

                  —

                  atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

                  —

                  atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

                  —

                  atsižvelgdamas į 2007 m. gruodžio 20 d. Tarybos reglamentą (EB) Nr. 73/2008 dėl bendrosios įmonės įsteigimo, siekiant įgyvendinti jungtinę technologijų iniciatyvą „Naujoviški vaistai“ (4), ypač į jo 11 straipsnio 4 dalį,

                  —

                  atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5), ypač į jo 94 straipsnį,

                  —

                  atsižvelgdamas į Darbo tvarkos taisyklių 77 straipsnį ir į VI priedą,

                  —

                  atsižvelgdamas į Biudžeto kontrolės komiteto pranešimą (A7-0088/2013),

                  A.

                  kadangi bendroji įmonė siekiant įgyvendinti jungtinę technologijų iniciatyvą „Naujoviški vaistai“ (toliau – Bendroji įmonė) 2007 m. gruodžio mėn. dešimties metų laikotarpiui įsteigta siekiant gerokai pagerinti vaistų kūrimo proceso našumą bei veiksmingumą ir siekiant ilgalaikio tikslo, kad farmacijos sektorius gamintų veiksmingesnius ir saugesnius naujoviškus vaistus,

                  B.

                  kadangi Bendroji įmonė savarankiškai veikti pradėjo 2009 m. lapkričio 16 d.,

                  C.

                  kadangi Audito Rūmai pranešė, jog jiems pateiktas pagrįstas patikinimas, kad Bendrosios įmonės 2011 finansinių metų metinės ataskaitos yra patikimos ir jose nurodytos operacijos yra teisėtos ir tvarkingos,

                  D.

                  kadangi Audito Rūmai pateikė sąlyginę nuomonę dėl Bendrosios įmonės finansinėse ataskaitose atspindimų operacijų teisėtumo ir tvarkingumo,

                  E.

                  kadangi dešimties metų laikotarpiui numatytas didžiausias Sąjungos įnašas į Bendrosios įmonės biudžetą sudaro 1 000 000 000 EUR, kurie turi būti išmokėti iš mokslinių tyrimų septintosios bendrosios programos biudžeto,

         Biudžeto ir finansų valdymas

                  1.

                  susirūpinęs pažymi, jog dėl to, kad skirta daug laiko į metinį įgyvendinimo planą įtrauktiniems moksliniams prioritetams nustatyti ir dėl jų susitarti, Bendrosios įmonės 2011 finansinių metų biudžetą ir įgyvendinimo planą valdyba patvirtino tik 2011 m. balandžio 4 d.; pastebi, kad dėl to buvo pavėluota paskelbti kvietimus teikti paraiškas ir visą pirmąjį metų ketvirtį Bendrajai įmonei teko mokėjimams taikyti taisyklę dėl laikinųjų dvyliktųjų biudžeto dalių;

                  2.

                  yra susirūpinęs dėl to, kad 159 000 000 EUR siekiančių mokslinių tyrimų veiklai skirtų įsipareigojimų asignavimų įvykdymo lygis buvo 66 % ir kad jie buvo įvykdyti prisiėmus bendrąjį įsipareigojimą, kuris buvo taikomas ketvirtajam kvietimui teikti paraiškas; pakartoja savo susirūpinimą dėl mažo biudžeto įvykdymo lygio ir dėl susijusios Bendrosios įmonės veiklos; deramai atsižvelgia į tai, kad aukštas nepanaudotų administracinio biudžeto asignavimų lygis (44 %) rodo, kad jis nebuvo pagrįstas tikroviškais vertinimais; ragina pateikti išsamią išvardytų trūkumų šalinimo pažangos ataskaitą su konkrečiais pasiūlymais, kaip palaipsniui būtų galima pagerinti įvykdymo rodiklius ir realiau įvertinti reikalingus finansinius išteklius;

                  3.

                  taigi apgailestauja dėl to, kad į 2011 m. buvo perkelti 2010 finansiniais metais nepanaudoti 117 000 000 EUR įsipareigojimų asignavimų ir 65 000 000 EUR mokėjimų asignavimų, o į 2012 m. buvo perkelti 2011 finansiniais metais nepanaudoti 62 000 000 EUR įsipareigojimų asignavimų ir 11 000 000 EUR mokėjimų asignavimų; palankiai vertina pažangą 2012 m., kuriais bendras įsipareigojimų asignavimų panaudojimo lygis buvo 96 %, o mokėjimų asignavimų buvo 97 %;

                  4.

                  yra susirūpinęs dėl to, kad Bendroji įmonė gavo Audito Rūmų sąlyginę nuomonę dėl finansinėse ataskaitose atspindimų operacijų teisėtumo ir tvarkingumo, paremtą tuo, kad ex post auditų metu nustatytas klaidų lygis sudarė 6,84 %; atkreipia dėmesį į tai, kad Bendroji įmonė užbaigė ex post auditus, apėmusius 2,2 mln. EUR (18,8 % priimto Bendrosios įmonės įnašo pirmojo kvietimo atveju, kurį Bendroji įmonė patvirtino 2011 m. birželio mėn.); apgailestauja dėl to, kad atliekant Bendrosios įmonės pirmuosius auditus, kurių metu taikyta jos pačios metodika, buvo nustatytas 4,58 % klaidų lygis, o likusių klaidų lygis buvo 3,72 %; tikisi, kad Audito Rūmai ir Bendroji įmonės susitars dėl audito metodikos, siekiant vienodų to paties ex post audito rezultatų; pakartoja, kad Bendroji įmonė turėtų nedelsdama padidinti savo ex ante kontrolės kokybę, ypač dotacijų valdymo srityje; reikalauja informuoti biudžeto įvykdymą tvirtinančią instituciją apie tolesnių Bendrosios įmonės vykdytų ex post audito procesų rezultatus;

                  5.

                  taigi ragina pateikti išsamią pažangos ataskaitą su konkrečiais pasiūlymais, kaip palaipsniui sumažinti klaidų lygį;

         Kvietimai teikti paraiškas

                  6.

                  pabrėžia, kad po 2008, 2009 ir 2010 m. Bendrosios įmonės organizuotų kvietimų teikti paraiškas buvo pasirašyti susitarimai dėl dotacijų, kurios 2011 m. pabaigoje sudarė 269 000 000 EUR sumą, ir kad 2012 m. buvo paskelbtas penktasis kvietimas teikti paraiškas, kuriam preliminariai Sąjungos biudžete numatyta 80 000 000 EUR; yra susirūpinęs dėl to, kad, jei išliks dabartinis kvietimų teikti paraiškas lygis, labai tikėtina, kad nebus panaudotas visas turimas Sąjungos įnašas; ragina Bendrąją įmonę kuo geriau panaudoti jungtinei technologijų iniciatyvai „Naujoviški vaistai“ įgyvendinti skirtus išteklius;

                  7.

                  atkreipia dėmesį į neatitikimus tarp valdybos sprendimų ir biudžeto bei finansų valdymo ataskaitos, o būtent tai, kad biudžeto ir finansų valdymo ataskaitoje bendra skyriuje 30-C2 „Mokslinių tyrimų darbotvarkė“ įrašyta suma (117 000 000 EUR) yra mažesnė už įrašytą į biudžeto eilutę B03000-C2 (141 000 000 EUR), kuri yra to skyriaus dalis; taip pat pabrėžia, kad valdybos 2011 m. sausio 28 d. sprendimu leidžiama į kitus metus perkelti tik 115 000 000 EUR įsipareigojimų asignavimų, tuo tarpu biudžeto ir finansų valdymo ataskaitoje nurodytas 117 000 000 EUR perkėlimas; ragina Bendrąją įmonę užtikrinti, kad vykdantysis direktorius deramai atsižvelgtų į jos valdybos sprendimus;

         Vidaus kontrolės sistemos

                  8.

                  nurodo, kad Audito Rūmų ataskaitoje pranešama apie didelę pažangą 2011 m. taikant vidaus kontrolės sistemas; vis dėlto atkreipia dėmesį į tai, kad reikia toliau tęsti darbą siekiant nustatyti ir pagrįsti dokumentais biudžeto bei apskaitos procedūras ir susijusias kontrolės priemones, be to, 2011 m. buvo atliktas oficialus vidaus kontrolės sistemos vertinimas;

                  9.

                  atkreipia dėmesį į tai, kad 2012 m. rugsėjo 27 d. Bendrosios įmonės apskaitos pareigūnas pateikė ataskaitą dėl apskaitos sistemos patvirtinimo ir pabrėžė reikšmingus trūkumus, kurie turi būti pašalinti;

         Nepiniginių įnašų vertinimas

                  10.

                  atkreipia dėmesį į Audito Rūmų nustatytą faktą, kad 2011 m. lapkričio 11 d. valdyba patvirtino nepiniginių įnašų vertinimo metodiką ir kad nepiniginiai įnašai patvirtinami atliekant ex ante sertifikavimą ir ex post auditus, tačiau 2011 m. Bendroji įmonė neatliko nei ex ante sertifikavimo, nei ex post audito;

                  11.

                  primena, kad Bendroji įmonė įsteigta 2007 m. gruodžio mėn., o savarankiškai veikti pradėjo 2009 m. lapkričio mėn.; reiškia susirūpinimą dėl to, kad nepiniginių įnašų vertinimo metodiką, kuri turi būti nustatyta Bendrosios įmonės vidaus taisyklėmis ir procedūromis, laikantis jos finansinių taisyklių, 2011 m. lapkričio 11 d. patvirtino valdyba; pabrėžia, kad dėl nurodytos priežasties Europos farmacijos pramonės ir asociacijų federacijai (angl. EFPIA) priklausantys Bendrosios įmonės nariai negalėjo, kaip numatyta susitarimuose dėl dotacijų, pirmuoju ataskaitiniu laikotarpiu pranešti apie savo sąnaudas;

         Vidaus auditas ir Komisijos vidaus audito tarnyba

                  12.

                  atkreipia dėmesį į tai, kad 2011 m. Komisijos vidaus audito tarnyba ir Bendrosios įmonės vidaus audito skyrius atliko rizikos vertinimą, o 2011 m. lapkričio 3 d. valdyba patvirtino 2012–2014 m. strateginį audito planą;

                  13.

                  atkreipia dėmesį į tai, kad Bendrosios įmonės finansinės taisyklės dar nėra iš dalies pakeistos, kad būtų įtraukta pagrindų reglamento nuostata, tačiau 2011 m. kovo 8 d. valdyba patvirtino Komisijos vidaus audito tarnybos užduočių aprašą;

                  14.

                  yra susirūpinęs dėl to, kad, nors Bendroji įmonė tapo savarankiška 2009 m. lapkričio mėn., tačiau iki 2012 m. kovo mėn. vidaus patikinimo audito iš esmės nebuvo atlikusi nei Komisijos vidaus audito tarnyba, nei vidaus audito pareigūnas, kuris tiesiogiai dalyvavo vykdant pagrindinę veiklą (įgyvendinant ex post strategiją ir pagrindinių veiklos rezultatų rodiklių sistemą bei peržiūrint nepiniginių įnašų ex ante sertifikatą) ir kitus konsultavimo įsipareigojimus;

         Audito Rūmų teisė atlikti auditą

                  15.

                  nustebo sužinojęs, kad susitarimo dėl dotacijos nuostatose nepripažįstama Audito Rūmų teisė atlikti EFPIA bendrovių nepiniginių įnašų auditą, nepaisant to, kad jie yra įtraukti į Bendrosios įmonės finansinių ataskaitų rinkinius ir visu Bendrosios įmonės gyvavimo laikotarpiu gali sudaryti1 000 000 000 EUR; pažymi, kad pagal Reglamento (EB) Nr. 73/2008 12 straipsnio 4 ir 5 dalis Bendroji įmonė atliko nepiniginio įnašo auditą ir kad Bendroji įmonė konsultavosi su Komisija dėl Audito Rūmų teisės atlikti Europos farmacijos pramonės ir asociacijų federacijos bendrovių nepiniginių įnašų auditą;

         Metinė veiklos ataskaita

                  16.

                  pabrėžia, kad vykdančiojo direktoriaus patikinimo pareiškimas buvo paskelbtas 2012 m. vasario mėn. be išlygų, nepaisant to, kad trūko informacijos apie ex post audito strategijos, kuri yra pagrindinė veiklos išlaidų kontrolės priemonė, veiksmingumą; pastebi, kad pagal Bendrosios įmonės įstatus ir finansines taisykles vykdantysis direktorius privalo parengti metinę veiklos ataskaitą, į ją įtraukdamas patikinimo pareiškimą, kuriame teigiama, kad ataskaitoje pateikta informacija teisingai atspindi tikrąją padėtį, nebent išlygose nurodoma kitaip;

         Kiti valdymo klausimai

                  17.

                  pažymi, kad 2011 m. Bendroji įmonė padarė su IT saugumo politikos formalizavimu susijusią pažangą; atkreipia dėmesį į tai, kad veiklos tęstinumo planas ir veiklos atkūrimo po ekstremaliųjų įvykių planas dar nebuvo užbaigti;

                  18.

                  palankiai vertina tai, kad 2012 m. vasario 3 d. pasirašytas Bendrosios įmonės ir Belgijos valdžios institucijų susitarimas (susitarimas su priimančiąja valstybe) dėl administracinių patalpų, privilegijų ir imunitetų ir kitos teiktinos pagalbos;

         Kiti klausimai

                  19.

                  dar kartą ragina Audito Rūmus per pagrįstą laikotarpį Parlamentui pateikti specialiąją ataskaitą bendrais klausimais, kurių kyla dėl bendrųjų įmonių pobūdžio ir kuriuos turėtų spręsti bendrosios įmonės ir jų partneriai tam, kad užtikrintų papildomą šių įmonių naudą ir efektyvų Sąjungos mokslinių tyrimų, technologijų plėtros ir demonstracinės veiklos programų vykdymą; be to, pažymi, kad į tą ataskaitą reikėtų įtraukti bendrųjų įmonių steigimo ir struktūros veiksmingumo vertinimą.

         (1)  OL C 6, 2013 1 10, p. 27.

         (2)  OL L 248, 2002 9 16, p. 1.

         (3)  OL L 298, 2012 10 26, p. 1.

         (4)  OL L 30, 2008 2 4, p. 38.

         (5)  OL L 357, 2002 12 31, p. 72.


title: 2012/558/ES: 2012 m. gegužės 10 d. Europos Parlamento sprendimas dėl Europos Sąjungos 2010 m. finansinių metų bendrojo biudžeto įvykdymo patvirtinimo, VIII skirsnis – Europos ombudsmenas#2012 m. gegužės 10 d. Europos Parlamento rezoliucija su pastabomis, sudarančiomis neatskiriamą sprendimo dėl Europos Sąjungos 2010 finansinių metų bendrojo biudžeto įvykdymo patvirtinimo dalį, VIII skirsnis – Europos ombudsmenas

text:
17.10.2012

               LT

               Europos Sąjungos oficialusis leidinys

               L 286/117

         EUROPOS PARLAMENTO SPRENDIMAS
   2012 m. gegužės 10 d.
   dėl Europos Sąjungos 2010 m. finansinių metų bendrojo biudžeto įvykdymo patvirtinimo, VIII skirsnis – Europos ombudsmenas
   (2012/558/ES)
   EUROPOS PARLAMENTAS,

               —

               atsižvelgdamas į Europos Sąjungos 2010 finansinių metų bendrąjį biudžetą (1),

               —

               atsižvelgdamas į 2010 finansinių metų Europos Sąjungos metines ataskaitas (COM(2011) 473 – C7–0263/2011) (2),

               —

               atsižvelgdamas į Europos ombudsmeno metinę 2010 m. atlikto vidaus audito ataskaitą biudžeto įvykdymą tvirtinančiai institucijai,

               —

               atsižvelgdamas į Audito Rūmų 2010 finansinių metų metinę biudžeto vykdymo ataskaitą kartu su institucijų atsakymais (3),

               —

               atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2010 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (4),

               —

               atsižvelgdamas į Sutarties dėl Europos Sąjungos veikimo 314 straipsnio 10 dalį, 317, 318 ir 319 straipsnius,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (5), ypač į jo 50, 86, 145, 146 ir 147 straipsnius,

               —

               atsižvelgdamas į Darbo tvarkos taisyklių 77 straipsnį ir į VI priedą,

               —

               atsižvelgdamas į Biudžeto kontrolės komiteto pranešimą (A7–0089/2012),

               1.

               patvirtina Europos ombudsmenui, kad Ombudsmeno 2010 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Tarybai, Komisijai, Europos Sąjungos Teisingumo Teismui, Audito Rūmams, Europos ombudsmenui bei Europos duomenų apsaugos priežiūros pareigūnui ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL L 64, 2010 3 12.

      (2)  OL C 332, 2011 11 14, p. 1.

      (3)  OL C 326, 2011 11 10, p. 1.

      (4)  OL C 332, 2011 11 14, p. 134.

      (5)  OL L 248, 2002 9 16, p. 1.

      EUROPOS PARLAMENTO REZOLIUCIJA
      2012 m. gegužės 10 d.
      su pastabomis, sudarančiomis neatskiriamą sprendimo dėl Europos Sąjungos 2010 finansinių metų bendrojo biudžeto įvykdymo patvirtinimo dalį, VIII skirsnis – Europos ombudsmenas
      EUROPOS PARLAMENTAS,

                  —

                  atsižvelgdamas į Europos Sąjungos 2010 finansinių metų bendrąjį biudžetą (1),

                  —

                  atsižvelgdamas į 2010 finansinių metų Europos Sąjungos metines ataskaitas (COM(2011) 473 – C7–0263/2011) (2),

                  —

                  atsižvelgdamas į Europos ombudsmeno metinę 2010 m. atlikto vidaus audito ataskaitą biudžeto įvykdymą tvirtinančiai institucijai,

                  —

                  atsižvelgdamas į Audito Rūmų 2010 finansinių metų metinę biudžeto vykdymo ataskaitą kartu su institucijų atsakymais (3),

                  —

                  atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2010 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (4),

                  —

                  atsižvelgdamas į Sutarties dėl Europos Sąjungos veikimo 314 straipsnio 10 dalį, 317, 318 ir 319 straipsnius,

                  —

                  atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (5), ypač į jo 50, 86, 145, 146 ir 147 straipsnius,

                  —

                  atsižvelgdamas į Darbo tvarkos taisyklių 77 straipsnį ir į VI priedą,

                  —

                  atsižvelgdamas į Biudžeto kontrolės komiteto pranešimą (A7–0089/2012),

                  1.

                  pabrėžia, kad Audito Rūmai savo 2010 m. metinėje ataskaitoje konstatavo, kad „Audito Rūmai pastabų dėl Europos ombudsmeno neturi.“ (7.31 punktas); vis dėlto pabrėžia, kad Audito Rūmai prašė Europos ombudsmeno (toliau – ombudsmenas) parengti nuostatas dėl laikinųjų darbuotojų įdarbinimo procedūrų; taip pat norėtų, kad Audito Rūmai informuotų jį apie rezultatus;

                  2.

                  pažymi, kad 2010 m. ombudsmenas iš viso turėjo 9 332 275 EUR įsipareigojimų asignavimų (2009 m. – 9 000 000 EUR) ir kad šių asignavimų panaudojimo lygis siekė 89,65 %, t. y. mažesnis negu kitų institucijų vidurkis ir 2 procentiniais punktais mažesnis negu ankstesniais metais (2009 m. buvo 91,98 %); vis dėlto pažymi, kad kintantis asignavimų panaudojimo lygis iš esmės priklauso nuo darbuotojų kaitos, ir pabrėžia, kad ombudsmeno biudžetas yra vien tik administracinis, 79 % lėšų išleidžiama padengti išlaidoms, susijusioms su institucijoje dirbančiais asmenimis, 15 % – išlaidoms, susijusioms su pastatais, kilnojamuoju turtu, įranga, ir įvairioms su veikla susijusioms išlaidoms, taip pat 6 % institucijos bendrųjų funkcijų vykdymui finansuoti;

                  3.

                  ragina vykdyti geresnį finansinį planavimą, kuris padėtų užtikrinti veiksmingesnį biudžeto įgyvendinimą;

                  4.

                  džiaugiasi, kad ombudsmenas 2010 m. veiksmų plane nustatė pagrindinius rezultatyvumo rodiklius, taip pat suvestinę, pagal kurią galima išmatuoti tarnybos veiklą remiantis lyginamąja analize; džiaugiasi per visus metus padaryta pažanga;

                  5.

                  vis dėlto pageidauja, kad dar padidėtų paraiškų, dėl kurių priimtinumo nusprendžiama per mėnesį, skaičius ir proporcinė dalis; nurodo, kad dabar jos sudaro 66 %;

                  6.

                  taip pat pageidauja, kad dar padidėtų tyrimų, kurie užbaigiami per trumpesnį kaip metai laikotarpį, skaičius ir proporcinė dalis; nurodo, kad dabar jie sudaro 66 %;

                  7.

                  džiaugiasi, kad pradėta taikyti nauja laikinųjų darbuotojų įdarbinimo ir individualių išmokų apskaičiavimo procedūra;

                  8.

                  džiaugiasi, kad 2010 m. vidaus audito tarnyba, atsižvelgdama į 2009 m. pateiktas pastabas, atliko auditą ir kad padarė išvadą, jog valdymas ir kontrolė veiksmingi, kai įgyvendinami sutarti veiksmai;

                  9.

                  primena, kad Parlamentas neseniai parengė pranešimą savo iniciatyva, kurį priėmė 2011 m. spalio 27 d., dėl metinio pranešimo apie Europos ombudsmeno 2010 m. veiklą (6); taigi papildomų pastabų neprideda;

                  10.

                  pageidauja, kad į metinį pranešimą apie Europos ombudsmeno 2011 m. veiklą prireikus būtų įtrauktas straipsnis dėl tolesnių veiksmų, susijusių su Parlamento rezoliucija dėl biudžeto įvykdymo patvirtinimo, ir kad tame pranešime taip pat būtų pateikta išsami lentelė, kurioje būtų pateikti išsamūs duomenys apie visus turimus ombudsmeno žmogiškuosius išteklius ir kurioje šie duomenys būtų pateikti pagal kategoriją, pareigų lygį, lytį, dalyvavimą kvalifikacijos kėlimo kursuose ir pilietybę.

         (1)  OL L 64, 2010 3 12.

         (2)  OL C 332, 2011 11 14, p. 1.

         (3)  OL C 326, 2011 11 10, p. 1.

         (4)  OL C 332, 2011 11 14, p. 134.

         (5)  OL L 248, 2002 9 16, p. 1.

         (6)  Priimti tekstai, P7_TA(2011)0467.


title: 2011/334/Euratomas: 2006 m. lapkričio 21 d. Tarybos sprendimas, patvirtinantis Komisijai pavesto Europos atominės energijos bendrijos, atstovaujamos Europos Bendrijų Komisijos, ir Korėjos Respublikos Vyriausybės bendradarbiavimo susitarimo dėl branduolių sintezės energijos mokslinių tyrimų sudarymą#Europos atominės energijos bendrijos, atstovaujamos Europos Bendrijų Komisijos, ir Korėjos Respublikos Vyriausybės bendradarbiavimo susitarimas dėl branduolių sintezės energijos mokslinių tyrimų

text:
11.6.2011

               LT

               Europos Sąjungos oficialusis leidinys

               L 154/1

         TARYBOS SPRENDIMAS
   2006 m. lapkričio 21 d.
   patvirtinantis Komisijai pavesto Europos atominės energijos bendrijos, atstovaujamos Europos Bendrijų Komisijos, ir Korėjos Respublikos Vyriausybės bendradarbiavimo susitarimo dėl branduolių sintezės energijos mokslinių tyrimų sudarymą
   (2011/334/Euratomas)
   EUROPOS SĄJUNGOS TARYBA,
   atsižvelgdama į Europos atominės energijos bendrijos steigimo sutartį, ypač į jos 101 straipsnio antrą pastraipą,
   atsižvelgdama į Komisijos pasiūlymą,
   kadangi:

               (1)

               Komisija, vadovaudamasi 2006 m. balandžio 14 d. iš Tarybos gautais derybų nurodymais, derėjosi dėl Europos atominės energijos bendrijos, atstovaujamos Komisijos, ir Korėjos Respublikos Vyriausybės bendradarbiavimo susitarimo dėl branduolių sintezės energijos mokslinių tyrimų.

               (2)

               Reikėtų patvirtinti Komisijai pavestą sudaryti Susitarimą,

         NUSPRENDĖ:
   Vienintelis straipsnis
   Europos atominės energijos bendrijos vardu patvirtinamas Komisijai pavestas Europos atominės energijos bendrijos, atstovaujamos Komisijos, ir Korėjos Respublikos Vyriausybės bendradarbiavimo susitarimo dėl branduolių sintezės energijos mokslinių tyrimų sudarymas.
   Susitarimo tekstas pridedamas prie šio sprendimo.

      Priimta Briuselyje 2006 m. lapkričio 21 d.

            Tarybos vardu

            Pirmininkė

         U.-M. WIDEROOS

      VERTIMAS
      EUROPOS ATOMINĖS ENERGIJOS BENDRIJOS,
      atstovaujamos Europos Bendrijų Komisijos, ir Korėjos Respublikos Vyriausybės bendradarbiavimo susitarimas dėl branduolių sintezės energijos mokslinių tyrimų
      Europos atominės energijos bendrija (Euratomas), atstovaujama Europos Bendrijų Komisijos, ir Korėjos Respublikos Vyriausybė (toliau kartu – Šalys),
      KADANGI 1996 m. spalio 28 d. Europos bendrijos bei jos valstybių narių ir Korėjos Respublikos Vyriausybės pagrindų susitarime dėl prekybos ir bendradarbiavimo Šalys įsipareigoja skatinti bendradarbiavimą energetikos ir aplinkos apsaugos srityse, ypač plėtojant naujas ir atsinaujinančias energijos rūšis, ir
      NORĖDAMOS ir toliau skatinti branduolių sintezės energijos, aplinkosaugos atžvilgiu priimtino, ekonomiškai konkurencingo ir beveik neišsenkančio energijos šaltinio, plėtrą,
      SUSITARĖ:
      I straipsnis
      Tikslas
      Šio Susitarimo tikslas yra stiprinti Šalių bendradarbiavimą abipusės naudos ir abipusiškumo pagrindu tose srityse, kuriose taikomos atitinkamos branduolių sintezės energijos programos, siekiant tobulinti mokslines žinias ir technologinius pajėgumus, sudarančius branduolių sintezės energijos sistemos pagrindą.
      II straipsnis
      Bendradarbiavimo sritys
      Pagal šį Susitarimą bendradarbiavimo sritys gali būti:

                  a)

                  tokamakai, įskaitant didelius dabartinės kartos projektus, ir veikla, susijusi su naujos kartos projektais;

                  b)

                  tokamakų alternatyvos;

                  c)

                  magnetinės branduolių sintezės energijos technologijos;

                  d)

                  plazmos teorija ir taikomoji plazmos fizika;

                  e)

                  programų politika ir planai;

                  f)

                  kitos sritys, dėl kurių Šalys susitaria raštu, jei jos priklauso atitinkamoms programoms.

            III straipsnis
      Bendradarbiavimo formos
      1.   Bendradarbiavimo pagal šį Susitarimą formos gali būti šios, tačiau jų sąrašas nebaigtinis:

                  a)

                  informacijos ir duomenų apie mokslinę ir techninę veiklą, pokyčius, praktiką ir rezultatus bei apie programų politiką ir planus, pateikimas ir pasikeitimas tokia informacija, įskaitant pasikeitimą neatskleistina informacija pagal VI ir VII straipsniuose išdėstytas sąlygas ir tvarką;

                  b)

                  pasikeitimas mokslininkais, inžinieriais ir kitais specialistais sutartam laikotarpiui siekiant dalyvauti eksperimentuose, atlikti analizę, projektavimą ir kitokią mokslinių tyrimų ir plėtros veiklą remiantis VIII straipsniu;

                  c)

                  seminarų ir kitokių susitikimų organizavimas siekiant aptarti ir pasikeisti informacija sutartais klausimais II straipsnyje išvardytose srityse ir nustatyti bendradarbiavimo veiksmus, kurių būtų naudinga imtis pagal V straipsnį;

                  d)

                  eksperimentams, bandymams ir vertinimui skirtų mėginių, medžiagų, įrangos (prietaisų ir komponentų) pateikimas ir pasikeitimas jais remiantis IX ir X straipsniais;

                  e)

                  bendrų tyrimų, projektų ar eksperimentų vykdymas, įskaitant bendrą projektavimą, konstravimą ir eksploatavimą;

                  f)

                  duomenų sąsajų nustatymas, pavyzdžiui, nuotolinės duomenų analizės priemonės, tačiau jomis neapsiribojama;

                  g)

                  kitokios specialios bendradarbiavimo formos, dėl kurių abi Šalys susitaria raštu.

            2.   Šalys atitinkamai koordinuoja veiklą pagal šį Susitarimą su kita tarptautine veikla branduolių sintezės mokslinių tyrimų ir plėtros srityje siekdamos sumažinti pastangų dubliavimą.
      Nė viena šio Susitarimo nuostata nėra interpretuojama taip, kad pažeistų dabar galiojančius Šalių bendradarbiavimo susitarimus arba susitarimus, kurie bus sudaryti ateityje.
      IV straipsnis
      Koordinavimo komitetas ir vykdomieji sekretoriai
      1.   Veiklai pagal šį Susitarimą koordinuoti ir prižiūrėti Šalys įsteigia Koordinavimo komitetą. Kiekviena Šalis paskiria vienodą skaičių Koordinavimo komiteto narių ir skiria vieną iš savo paskirtų narių delegacijos vadovu. Koordinavimo komitetas renkasi kas metus, pakaitomis Korėjos Respublikoje ir Europos Sąjungoje, arba kitu sutartu laiku ir kitoje vietoje. Susitikimui pirmininkauja priimančiosios Šalies delegacijos vadovas.
      2.   Koordinavimo komitetas svarsto veiklos pagal šį Susitarimą pažangą ir planus bei siūlo, koordinuoja bei tvirtina būsimą bendradarbiavimo veiklą, kurią apima šis Susitarimas, atsižvelgdamas į techninius privalumus ir pastangų lygį užtikrinant abipusę naudą ir bendrą abipusiškumą pagal šį Susitarimą.
      3.   Visi Koordinavimo komiteto sprendimai priimami bendru susitarimu.
      4.   Kiekviena Šalis paskiria vykdomąjį sekretorių, kuris veikia jos vardu laikotarpiu tarp Koordinavimo komiteto susitikimų visais klausimais, susijusiais su bendradarbiavimu pagal šį Susitarimą. Vykdomieji sekretoriai atsako už kasdienio bendradarbiavimo administravimą.
      V straipsnis
      Įgyvendinimas
      1.   Kiekviena Šalis paskiria už veiklos įgyvendinimą pagal šį Susitarimą atsakingus subjektus.
      2.   Patvirtinęs tam tikrą bendradarbiavimo veiklą, Koordinavimo komitetas, jei būtina, taip pat patvirtina projekto planą pagal šį Susitarimą ir jo sąlygas.
      3.   Kiekviename projekto plane išvardijami už projekto įgyvendinimą atsakingi subjektai ir pateikiamos išsamios bendradarbiavimo veiklos įgyvendinimo nuostatos, įskaitant techninę taikymo sritį ir administravimą, taikytiną atsakomybę už nukenksminimą, pasikeitimą neatskleistina informacija, įranga, intelektinės nuosavybės klausimus, bendras išlaidas, išlaidų pasidalijimą ir tvarkaraštį, tačiau tuo neapsiribojama.
      VI straipsnis
      Informacijos pateikimas ir sklaida
      1.   Pagal taikomus įstatymus bei kitus teisės aktus ir šio Susitarimo nuostatas kiekviena Šalis ir jos paskirti asmenys įsipareigoja suteikti kitai Šaliai ir jos paskirtiems asmenims visą turimą informaciją, kurios reikia bendradarbiavimo veiklai pagal šį Susitarimą vykdyti.
      2.   Šalys ir jų paskirti asmenys remia kuo platesnę informacijos, kurią jos turi teisę atskleisti ir kuri yra bendrai parengta arba ją ketinama pateikti ar ja keistis pagal šį Susitarimą, sklaidą atsižvelgiant į būtinybę apsaugoti neatskleistiną informaciją ir intelektinę nuosavybę, sukurtą ar pateiktą pagal šį Susitarimą.
      3.   Vienos Šalies pagal šį Susitarimą perduodama informacija kitai Šaliai yra tiksli, kiek žinoma perduodančiajai Šaliai, tačiau perduodančioji Šalis negarantuoja, kad perduota informacija yra tinkama gaunančiajai ar bet kuriai kitai trečiajai šaliai konkrečiai panaudoti ar pritaikyti. Informacija, kurią Šalys bendrai parengia, yra tiksli, kiek žinoma abiem Šalims. Nė viena Šalis negarantuoja bendrai parengtos informacijos tikslumo ar tinkamumo bet kuriai Šaliai ar bet kuriai trečiajai šaliai konkrečiai panaudoti ar pritaikyti.
      VII straipsnis
      Intelektinė nuosavybė
      Intelektinės nuosavybės, sukurtos arba pateiktos bendradarbiaujant pagal šį Susitarimą, apsaugą ir paskirstymą reglamentuoja A priedo, kuris yra neatsiejama šio Susitarimo dalis, nuostatos, taikomos visai pagal šį Susitarimą vykdomai veiklai.
      VIII straipsnis
      Darbuotojų mainai
      Toliau išvardytos nuostatos taikomos darbuotojų mainams tarp Šalių ar jų paskirtų subjektų pagal šį Susitarimą:

                  a)

                  kiekviena Šalis užtikrina, kad būtų atrinkti kvalifikuoti darbuotojai, turintys įgūdžių ir kompetencijos, reikalingos pagal šį Susitarimą suplanuotai veiklai vykdyti. Dėl kiekvieno pasikeitimo darbuotojais Šalys susitaria iš anksto pasikeisdamos laiškais, kuriuose nurodomas šis Susitarimas ir su juo susijusios intelektinės nuosavybės nuostatos, taip pat aktuali bendradarbiavimo veikla;

                  b)

                  kiekviena Šalis atsako už mainų programoje dalyvaujantiems darbuotojams mokamą atlyginimą, draudimą ir išmokas;

                  c)

                  siunčiančioji Šalis apmoka mainų programoje dalyvaujančių darbuotojų, dirbančių priimančiojoje institucijoje, kelionės ir gyvenimo išlaidas, jeigu nesusitarta kitaip;

                  d)

                  priimančioji Šalis pasirūpina tinkamu mainų programoje dalyvaujančių kitos Šalies darbuotojų (ir jų kartu gyvenančių šeimų) apgyvendinimu abiem pusėms priimtinu abipusiškumo pagrindu;

                  e)

                  priimančioji Šalis, vadovaudamasi savo įstatymais ir taisyklėmis, suteikia visą reikiamą pagalbą kitos Šalies mainų programoje dalyvaujantiems darbuotojams tvarkant administracinius formalumus (pvz., gaunant vizas);

                  f)

                  kiekviena Šalis užtikrina, kad mainų programoje dalyvaujantys darbuotojai laikytųsi bendrųjų darbo tvarkos taisyklių ir saugos taisyklių, taikomų priimančiojoje institucijoje;

                  g)

                  kiekviena Šalis savo lėšomis gali stebėti kitos Šalies konkrečius tyrimus ir analitinį darbą, atliekamą II straipsnyje apibrėžtose bendradarbiavimo srityse. Toks stebėjimas galimas organizuojant darbuotojų vizitus kiekvienu atveju iš anksto susitarus su priimančiąja Šalimi.

            IX straipsnis
      Pasikeitimas įranga, mėginiais ir kt.
      Jeigu Šalys ar jų įgaliotieji subjektai numato keistis, skolintis arba viena kitai pateikti įrangą, instrumentus, mėginius, medžiagas arba reikiamas atsargines dalis (toliau – įrangą), vežant ar naudojant tą įrangą taikomos šios nuostatos:

                  a)

                  siunčiančioji Šalis kuo skubiau pateikia išsamų įrangos sąrašą ir tinkamas specifikacijas bei techninius ir informacinius dokumentus;

                  b)

                  įranga, kurią pateikia siunčiančioji Šalis, išlieka pastarosios nuosavybe ir turi būti grąžinta siunčiančiajai Šaliai dieną, kurią nustato Koordinavimo komitetas, jeigu V straipsnyje minėtame projekto plane nesusitarta kitaip;

                  c)

                  įranga pradedama naudoti priimančiojoje įstaigoje tik bendru Šalių susitarimu; ir

                  d)

                  priimančioji Šalis parūpina įrangai reikiamas patalpas ir užtikrina elektros, vandens, dujų ir t. t. tiekimą pagal techninius reikalavimus, dėl kurių susitaria abi Šalys.

            X straipsnis
      Bendrosios nuostatos
      1.   Kiekviena Šalis vykdo šiame Susitarime numatytą veiklą pagal savo galiojančius įstatymus ir kitus teisės aktus ir parūpina išteklius atsižvelgdama į turimas asignuotas lėšas.
      2.   Jeigu Šalys konkrečiai raštu nesusitaria kitaip, visas išlaidas, susijusias su bendradarbiavimu pagal šį Susitarimą, apmoka jas patirianti Šalis.
      3.   Visi klausimai, susiję su šio Susitarimo aiškinimu arba įgyvendinimu, kylantys per jo galiojimo laikotarpį, sprendžiami Šalių susitarimu.
      4.   EURATOMO atžvilgiu šis Susitarimas taikomas teritorijose, kuriose galioja EURATOMO steigimo sutartis, ir šalių, dalyvaujančių EURATOMO branduolių sintezės programoje asocijuotųjų trečiųjų valstybių teisėmis, teritorijose.
      XI straipsnis
      Susitarimo galiojimo laikotarpis, pakeitimas ir nutraukimas
      1.   Šis Susitarimas įsigalioja tą dieną, kai Šalys praneša viena kitai raštu, kad jų atitinkamos vidaus procedūros, reikalingos šiam Susitarimui įsigalioti, yra baigtos, ir galioja penkerius (5) metus. Jeigu viena iš Šalių nepraneša kitai Šaliai raštu apie savo ketinimą nutraukti šį Susitarimą ne mažiau kaip prieš šešis mėnesius iki jo galiojimo pabaigos, šis Susitarimas automatiškai pratęsiamas dar penkeriems (5) metams.
      2.   Šis Susitarimas gali būti keičiamas raštišku Šalių susitarimu.
      3.   Visa bendra veikla ir eksperimentai, neužbaigti šio Susitarimo nutraukimo arba galiojimo pabaigos dieną, gali būti tęsiami ir užbaigiami pagal šio Susitarimo sąlygas.
      4.   Šis Susitarimas ir bet koks juo remiantis sudarytas projekto planas gali būti nutrauktas bet kada bet kurios Šalies nuožiūra, jeigu Šalis, norinti nutraukti šį Susitarimą arba projekto planą, prieš šešis (6) mėnesius pateikia raštišką pranešimą. Toks nutraukimas nepažeidžia teisių, kurias abi Šalys gali būti įgiję pagal šį Susitarimą arba projekto planą iki jo nutraukimo datos.
      5.   Šis Susitarimas sudarytas dviem egzemplioriais 21 kalba (korėjiečių, danų, olandų, anglų, suomių, prancūzų, vokiečių, graikų, italų, portugalų, ispanų, švedų, čekų, estų, vengrų, lietuvių, latvių, maltiečių, lenkų, slovakų ir slovėnų). Tekstai anglų ir korėjiečių kalbomis yra autentiški.

         Tai patvirtindami, toliau nurodyti tinkamai įgalioti asmenys pasirašė šį Susitarimą.
         Sudaryta du tūkstančiai šeštų metų lapkričio dvidešimt antrą dieną dviem egzemplioriais anglų ir korėjiečių kalbomis.

            EUROPOS ATOMINĖS ENERGIJOS BENDRIJOS, ATSTOVAUJAMOS EUROPOS BENDRIJŲ KOMISIJOS, VARDU

            KORĖJOS RESPUBLIKOS VYRIAUSYBĖS VARDU

         A PRIEDAS

            INTELEKTINĖS NUOSAVYBĖS TEISĖS

         Teisės į intelektinę nuosavybę, sukurtą ar įgytą pagal šį Susitarimą, paskirstomos taip:
         I.   Taikymas

         Šis priedas taikomas visai bendradarbiavimo veiklai, įgyvendinamai pagal šį Susitarimą, išskyrus atvejus, dėl kurių konkrečiai susitariama kitaip.
         II.   Teisių nuosavybė, skyrimas ir naudojimasis jomis

         A.   Šiame Susitarime „intelektinė nuosavybė“ vartojama ta reikšme, kuri apibrėžta 1967 m. liepos 14 d. Stokholme priimtos Konvencijos dėl pasaulinės intelektinės nuosavybės organizacijos įsteigimo 2 straipsnyje.
         B.   Šis Priedas skirtas teisių, turtinių teisių ir autorių honorarų paskirstymui Šalims. Kiekviena Šalis užtikrina, kad kita Šalis galėtų gauti intelektinės nuosavybės teises, jai suteikiamas pagal šį priedą. Šis priedas nekeičia ar nepažeidžia tokių teisių, turtinių teisių ir autorių honorarų paskirstymo Šaliai ir jos piliečiams, kuris nustatomas pagal tos Šalies įstatymus ir praktiką.
         C.   Šio Susitarimo nutraukimas arba galiojimo pabaiga neturi jokio poveikio teisėms arba įsipareigojimams pagal šį priedą.

                     1.

                     Šalių bendradarbiavimo veiklos atveju intelektinei nuosavybei, sukurtai atliekant bendrus tyrimus, t. y. tyrimus, kuriuos remia abi Šalys, technologijų valdymo plane (TVP) turi būti taikomi šie principai:

                                 a)

                                 per pagrįstą laikotarpį Šalys praneša viena kitai apie bet kokias intelektinės nuosavybės teises, įgytas pagal šį Susitarimą (arba atitinkamus įgyvendinimo susitarimus);

                                 b)

                                 jeigu nesusitarta kitaip, abi Šalys be jokio teritorinio apribojimo naudojasi bendrus mokslinius tyrimus atliekant sukurtos intelektinės nuosavybės teisėmis ir turtinėmis teisėmis;

                                 c)

                                 kiekviena Šalis stengiasi laiku apsaugoti intelektinę nuosavybę, į kurią ji įgijo teises ir turtines teises pagal TMP;

                                 d)

                                 kiekvienai Šaliai suteikiama neišimtinė, neatšaukiama ir nemokama licencija naudoti bet kokią intelektinę nuosavybę pagal šį Susitarimą tik mokslinių tyrimų tikslais;

                                 e)

                                 kuriant intelektinę nuosavybę dalyvavę kviestiniai mokslo darbuotojai intelektinės nuosavybės teises ir priimančiųjų institucijų iš tokių intelektinės nuosavybės teisių licencijavimo uždirbto autoriaus honoraro dalį gauna laikantis priimančiųjų institucijų veiklos nuostatų. Suteikdama pirmiau minėtas intelektinės nuosavybės teises ir autoriaus atlyginimo dalis kiekviena Šalis kviestiniams mokslo darbuotojams taiko ne mažiau palankias sąlygas nei savo šalies piliečiams. Be to, pagal priimančiosios institucijos politiką ir atitinkamus taikytinus Šalių įstatymus suteikiant apdovanojimus, premijas, išmokas ir bet kokį kitą atlygį, kiekvienam išradėju laikomam kviestiniam mokslo darbuotojui taikomos tokios pat sąlygos, kaip ir priimančiosios Šalies piliečiams.

                     2.

                     Vykdant ne bendrus mokslinius tyrimus, o kitą bendradarbiavimo veiklą pagal II skyriaus D poskyrio 1 punkto nuostatas, kiekviena Šalis reikalauja, kad visi jos dalyviai sudarytų specialius susitarimus dėl bendrų mokslinių tyrimų įgyvendinimo ir atitinkamų dalyvių teisių ir pareigų. Intelektinės nuosavybės atžvilgiu susitarimuose paprastai aptariama, be kita ko, nuosavybė, apsauga, naudotojo teisės mokslinių tyrimų tikslais, naudojimas ir sklaida, įskaitant susitarimus dėl bendro paskelbimo, kviestinių mokslo darbuotojų teises ir pareigas bei ginčų sprendimo tvarką. Susitarimuose taip pat gali būti aptarti kiti klausimai, pavyzdžiui, pirminė ir įgyta informacija, licencijavimas ir tikėtini rezultatai.

               E.   Nors ir išlaikydama konkurencijos sąlygas srityse, kurioms taikomas šis Susitarimas, kiekviena Šalis stengiasi užtikrinti, kad teisės, įgytos pagal šį Susitarimą ir pagal kitus susitarimus, sudarytus šio Susitarimo pagrindu, būtų panaudotos skatinant visų pirma i) pasinaudoti pagal šį Susitarimą parengta arba kitaip gauta informacija ir jos sklaida laikantis šiame Susitarime išdėstytų sąlygų, IV skyriaus nuostatų ir bet kurių taisyklių, galiojančių pagal Šalių vidaus įstatymus, reglamentuojančius neskleistiną arba konfidencialią informaciją branduolinėje srityje, ir ii) priimti ir įgyvendinti tarptautinius standartus.
         III.   Autorių teisių saugomi darbai

         Laikantis šio Susitarimo sąlygų, Šalims priklausančioms autorių teisėms taikoma tvarka, atitinkanti Sutartį dėl intelektinės nuosavybės teisių aspektų, susijusių su prekyba, kurios vykdymą administruoja Pasaulio prekybos organizacija.
         IV.   Mokslinės literatūros kūriniai

         Atsižvelgiant į V skyriuje numatytas neatskleistinos informacijos taisykles, taikoma tokia tvarka:

                     A.

                     Kiekvienai Šaliai suteikiama neišimtinė, neatšaukiama ir nemokama licencija visose šalyse versti, dauginti ir viešai platinti informaciją, paskelbtą mokslo ir techniniuose žurnaluose, straipsniuose, pranešimuose, knygose arba kituose šaltiniuose, tiesiogiai parengtą Šalims ar jų vardu atliekant bendrus mokslinius tyrimus.

                     B.

                     Ant visų viešai platinamų pagal šią nuostatą parengtų darbų, kurie yra autorių teisių subjektas, kopijų nurodomos autorių pavardės, nebent autorius aiškiai atsisako, kad jo pavardė būtų nurodyta. Ant jų taip pat pateikiama aiškiai matoma nuoroda į bendrą Šalių paramą.

               V.   Neatskleistina informacija

         A.   Dokumentinė neatskleistina informacija

                     1.

                     Kiekviena Šalis kuo anksčiau nustato, kokios informacijos, susijusios su šiuo Susitarimu, ji norėtų neskelbti, atsižvelgdama, inter alia, į šiuos kriterijus:

                                 a)

                                 informacija yra slapta, t. y. jos visuma arba tam tikras jos komponentų derinys ar rinkinys nėra visuotinai žinoma ar teisėtais būdais nėra lengvai prieinama;

                                 b)

                                 informacija dėl savo slaptumo turi realią arba potencialią komercinę vertę; ir

                                 c)

                                 teisėtai informaciją kontroliuojantis asmuo, siekdamas išsaugoti jos slaptumą, ėmėsi tomis aplinkybėmis pagrįstų priemonių.

                           Tam tikrais atvejais Šalys gali susitarti, kad pagal šį Susitarimą atliekant bendrus mokslinius tyrimus suteikta, pasikeista ar sukurta informacija arba jos dalis nebūtų atskleista, jei nenurodyta kitaip.

                     2.

                     Kiekviena Šalis užtikrina, kad pagal šį Susitarimą neatskleistina informacija ir konfidencialus jos pobūdis būtų aiškiai atpažįstamas kitai Šaliai, pavyzdžiui, atitinkamu ženklinimu arba riboto naudojimo žyma. Ši nuostata taip pat taikoma bet kokiam minėtos informacijos ar jos dalies dauginimui.
                     Pagal šį Susitarimą neatskleistinos informacijos gavusi Šalis atsižvelgia į jos konfidencialų pobūdį. Šie apribojimai automatiškai nustoja galioti, kai informaciją be apribojimų paskelbia savininkas.

                     3.

                     Pagal šį Susitarimą perduotą neatskleistiną informaciją gavusi Šalis gali platinti ją savo samdomiems asmenims, įskaitant rangovus, ir kitiems atitinkamiems Šalies padaliniams, kurie yra įgalioti atlikti bendrus mokslinius tyrimus specifiniams tikslams ir turi susipažinti su informacija, su sąlyga, kad visa taip platinama neatskleistina informacija būtų saugoma laikantis šio priedo reikalavimų, kiekvienos Šalies įstatymų bei kitų teisės aktų ir būtų lengvai atpažįstama, kaip nurodyta pirmiau.

               B.   Nedokumentinė neatskleistina informacija
         Nedokumentinės neatskleistinos informacijos arba kitokios konfidencialios ar slaptos informacijos, gautos seminaruose ir kitokiuose pagal šį Susitarimą surengtuose susitikimuose, ar informacijos, gautos komandiruojant darbuotojus, naudojant priemones ar vykdant bendrus projektus, atžvilgiu, Šalys arba jų įgalioti asmenys taiko šiame Susitarime dokumentinei informacijai galiojančius principus, su sąlyga, kad tokios neatskleistinos ar kitos konfidencialios ar slaptos informacijos gavėjas apie perduotos informacijos konfidencialumą buvo raštu informuotas ne vėliau kaip jos perdavimo metu.
         C.   Kontrolė
         Kiekviena Šalis užtikrina, kad pagal šį Susitarimą gauta neatskleistina informacija būtų kontroliuojama taip, kaip nustatyta šiame priede. Jei viena Šalis sužino, kad ji nesugebės arba gali pagrįstai manyti nesugebėsianti laikytis A ir B punktuose nurodytų informacijos neplatinimo nuostatų, ji nedelsdama informuoja kitą Šalį. Po to Šalys konsultuojasi, kokių veiksmų reikia imtis.
         VI.   Ginčų sprendimas ir naujos bei nenumatytos intelektinės nuosavybės formos

         A.   Šalių ginčai dėl intelektinės nuosavybės sprendžiami pagal šio Susitarimo X straipsnio 3 dalį.
         Tačiau Šalių susitarimu ginčai gali būti perduodami spręsti tarptautiniam arbitražo teismui privalomo arbitražo tvarka pagal taikytinas tarptautinės teisės taisykles. Jei nesusitarta kitaip, taikomos UNCITRAL arbitražo taisyklės.
         B.   Jei kuri nors Šalis nusprendžia, kad įgyvendinant bendradarbiavimo veiklą pagal šį Susitarimą sukuriama naujo tipo intelektinė nuosavybė, nenumatyta TVP ar paskirtųjų asmenų susitarime, arba kyla kitų nenumatytų sunkumų, Šalys nedelsdamos ima tartis, kaip užtikrinti, kad jų teritorijose būtų tinkamai užtikrinta tos intelektinės nuosavybės apsauga, naudojimas ir platinimas.


title: 2013/574/ES: 2013 m. balandžio 17 d. Europos Parlamento sprendimas dėl Bendrijos žuvininkystės kontrolės agentūros 2011 finansinių metų biudžeto įvykdymo patvirtinimo#2013 m. balandžio 17 d. Europos Parlamento rezoliucija su pastabomis, sudarančiomis neatskiriamą sprendimo dėl Bendrijos žuvininkystės kontrolės agentūros 2011 finansinių metų biudžeto įvykdymo patvirtinimo dalį

text:
16.11.2013

               LT

               Europos Sąjungos oficialusis leidinys

               L 308/221

         EUROPOS PARLAMENTO SPRENDIMAS
   2013 m. balandžio 17 d.
   dėl Bendrijos žuvininkystės kontrolės agentūros 2011 finansinių metų biudžeto įvykdymo patvirtinimo
   (2013/574/ES)
   EUROPOS PARLAMENTAS,

               —

               atsižvelgdamas į Bendrijos žuvininkystės kontrolės agentūros 2011 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos žuvininkystės kontrolės agentūros 2011 finansinių metų metinių ataskaitų kartu su agentūros atsakymais (1),

               —

               atsižvelgdamas į 2013 m. vasario 12 d. Tarybos rekomendaciją (05753/2013 – C7-0041/2013),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

               —

               atsižvelgdamas į 2005 m. balandžio 26 d. Tarybos reglamentą (EB) Nr. 768/2005, įsteigiantį Bendrijos žuvininkystės kontrolės agentūrą ir iš dalies keičiantį Reglamentą (EB) Nr. 2847/93, nustatantį bendros žuvininkystės politikos kontrolės sistemą (4), ypač į jo 36 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5), ypač į jo 94 straipsnį,

               —

               atsižvelgdamas į Darbo tvarkos taisyklių 77 straipsnį ir VI priedą,

               —

               atsižvelgdamas į Biudžeto kontrolės komiteto pranešimą ir Žuvininkystės komiteto nuomonę (A7-0109/2013),

               1.

               patvirtina Bendrijos žuvininkystės kontrolės agentūros vykdomajam direktoriui, kad agentūros 2011 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos žuvininkystės kontrolės agentūros (anksčiau nurodyta kaip Bendrijos žuvininkystės kontrolės agentūra) vykdomajam direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 388, 2012 12 15, p. 86.

      (2)  OL L 248, 2002 9 16, p. 1.

      (3)  OL L 298, 2012 10 26, p. 1.

      (4)  OL L 128, 2005 5 21, p. 1.

      (5)  OL L 357, 2002 12 31, p. 72.

      EUROPOS PARLAMENTO REZOLIUCIJA
      2013 m. balandžio 17 d.
      su pastabomis, sudarančiomis neatskiriamą sprendimo dėl Bendrijos žuvininkystės kontrolės agentūros 2011 finansinių metų biudžeto įvykdymo patvirtinimo dalį
      EUROPOS PARLAMENTAS,

                  —

                  atsižvelgdamas į Bendrijos žuvininkystės kontrolės agentūros 2011 finansinių metų galutines metines ataskaitas,

                  —

                  atsižvelgdamas į Audito Rūmų ataskaitą dėl Europos žuvininkystės kontrolės agentūros 2011 finansinių metų metinių ataskaitų kartu su agentūros atsakymais (1),

                  —

                  atsižvelgdamas į 2013 m. vasario 12 d. Tarybos rekomendaciją (05753/2013 – C7-0041/2013),

                  —

                  atsižvelgdamas į Sutarties dėl Europos Sąjungos veikimo 319 straipsnį,

                  —

                  atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

                  —

                  atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

                  —

                  atsižvelgdamas į 2005 m. balandžio 26 d. Tarybos reglamentą (EB) Nr. 768/2005, įsteigiantį Bendrijos žuvininkystės kontrolės agentūrą ir iš dalies keičiantį Reglamentą (EB) Nr. 2847/93, nustatantį bendros žuvininkystės politikos kontrolės sistemą (4), ypač į jo 36 straipsnį,

                  —

                  atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5), ypač į jo 94 straipsnį,

                  —

                  atsižvelgdamas į Darbo tvarkos taisyklių 77 straipsnį ir VI priedą,

                  —

                  atsižvelgdamas į Biudžeto kontrolės komiteto pranešimą ir Žuvininkystės komiteto nuomonę (A7-0109/2013),

                  A.

                  kadangi Audito Rūmai pranešė, jog jiems pateiktas pagrįstas patikinimas, kad Bendrijos žuvininkystės kontrolės agentūros (toliau – agentūra) 2011 finansinių metų metinės finansinės ataskaitos yra patikimos ir pagal jas atliktos operacijos yra teisėtos ir tvarkingos;

                  B.

                  kadangi 2012 m. gegužės 10 d. Parlamentas patvirtino agentūros vykdomajam direktoriui, kad agentūros 2010 finansinių metų biudžetas įvykdytas (6), ir savo rezoliucijoje, pridėtoje prie sprendimo dėl biudžeto įvykdymo patvirtinimo, be kita ko:

                              —

                              paragino agentūrą tobulinti savo metinę darbo programą ir įtraukti į ją konkrečius ir įvertinamus tikslus politikos srities lygmeniu ir veiklos lygmeniu, taip pat nustatyti konkrečius, išmatuojamus, pasiekiamus, realius, per nustatytą laiką įvykdytinus (SMART) rodiklius,

                              —

                              paragino vykdomąjį direktorių iki galo įvykdyti savo įsipareigojimus ir į savo ataskaitą biudžeto įvykdymą tvirtinančiai institucijai, kurioje apibendrintai pateikiama Vidaus audito tarnybos (VAT) ataskaita, įtraukti visas rekomendacijas ir visus veiksmus, kurių imtasi atsižvelgiant į tas rekomendacijas,

                              —

                              paragino agentūrą peržiūrėti savo vidaus kontrolės sistemą siekiant pagrįsti vykdomojo direktoriaus metinę patikinimo deklaraciją ir persvarstyti visas savo administracines ir veiklos procedūras ir atitinkamai dokumentais patvirtinti darbo srautą ir pagrindines kontrolės priemones;

                  C.

                  kadangi agentūros bendras 2011 m. biudžetas buvo 12 850 000 EUR, palyginti su 2010 m. 11 013 000 EUR biudžetu, t. y. 16,7 % didesnis;

                  D.

                  kadangi pradinis Sąjungos įnašas į agentūros biudžetą 2011 m. buvo 11 850 000 EUR (7), t. y. 40,90 % didesnis, palyginti su pradiniu įnašu 2010 m. (8 410 000 EUR);

         Biudžeto ir finansų valdymas

                  1.

                  primena, kad bendras Sąjungos įnašas į agentūros biudžetą 2011 m. siekė 12 850 000 EUR;

                  2.

                  pažymi, kad iš agentūros 2011 finansinių metų metinių ataskaitų galima spręsti, kad agentūra įsipareigojo 99 % suteiktų asignavimų ir sumokėjo 89 % turimų mokėjimų asignavimų (neįskaitant išlaidų iš kitų įplaukų šaltinių); palankiai vertina tai, kad agentūra 2011 m. metinės veiklos ataskaitoje (8) biudžeto įvykdymą tvirtinančiai institucijai pateikė duomenis apie bendrą biudžeto – ir įsipareigojimų, ir mokėjimų – įvykdymo lygį; primena, kad 2010 m. agentūra įsipareigojo 98,3 % suteiktos subsidijos ir išmokėjo 85,6 % turimų mokėjimų asignavimų;

         Į kitus metus perkelti asignavimai

                  3.

                  pažymi, remdamasis metinėmis finansinėmis ataskaitomis, kad 1 160 170 EUR įsipareigojimų asignavimų, prisiimtų iki 2011 m. pabaigos, bet dar nesumokėtų, buvo perkelti į 2012 m.; be to, pažymi, kad panaikintų nepanaudotų mokėjimų asignavimų, kurie buvo perkelti iš ankstesnių metų (9), suma yra 151 710 EUR;

                  4.

                  nurodo, remdamasis metine veiklos ataskaita, kad 2011 finansiniais metais savaiminiai agentūros perkėlimai į 2012 m. siekė 2 161 172 EUR; be to, pažymi, kad, atsižvelgiant į mokėjimų, kurie atlikti laikantis Finansiniame reglamente nustatytų terminų, dalį, 87 % visų mokėjimų atlikti pagal teisiškai įpareigojančius planus; komercinių sąmatų atveju 79 % buvo sumokėti per 30 teisiškai numatytų dienų ir maždaug 91 % prašymų padengti išlaidas (atlyginimas darbuotojams ir ekspertams) buvo apmokėti per teisiškai numatytas 45 dienas; ragina Audito Rūmus informaciją apie perkėlimus į kitus metus paminėti savo ataskaitoje dėl agentūros 2012 finansinių metų metinių ataskaitų;

         Apskaitos sistema

                  5.

                  remdamasis 2011 finansinių metų metinėmis finansinėmis ataskaitomis (10), pažymi, kad agentūros biudžeto sąskaitos tvarkomos taikant kaupiamosios apskaitos (ABAC) sistemą, o bendros sąskaitos tvarkomos taikant SAP sistemą, kuri turi tiesioginę sąsają su Komisijos bendrąja apskaitos sistema;

         Viešųjų pirkimų procedūros

                  6.

                  ragina agentūrą patobulinti viešųjų pirkimų procedūras; pažymi, kad Audito Rūmai pastebėjo trūkumų šiuo atžvilgiu (t. y. agentūra tinkamais dokumentais nepagrindė sutarčių verčių apskaičiavimo viešųjų pirkimų bylose);

                  7.

                  pripažįsta, remdamasis Audito Rūmų pateikta informacija, kad agentūra turėtų pagerinti procedūrų skaidrumą, pradėdama taikyti kelis konkretesnius konkurso dalyviams taikomus atrankos kriterijus;

                  8.

                  susirūpinęs pažymi, atsižvelgdamas į Audito Rūmų pateiktą informaciją, kad agentūra dar nėra įdiegusi tinkamų procedūrų, skirtų sąnaudoms, susijusioms su viduje kuriamu nematerialiuoju turtu, registruoti ir apskaityti;

         Įdarbinimo procedūros

                  9.

                  pažymi, atsižvelgdamas į Audito Rūmų pateiktą informaciją, kad agentūra turėtų toliau gerinti darbuotojų atrankos procedūras (t. y. pranešimuose apie laisvas darbo vietas nepateikiama informacija apie skundų ir apeliacijų procedūras; atrankos komisijos posėdžiai buvo nepakankamai dokumentuojami, o vieno įdarbinimo atveju paskyrimų tarnyba, nenurodydama priežasties, nesivadovavo atrankos komisijos pateikto sąrašo tvarka); mano, kad kai kurios Tarnybos nuostatų nuostatos gali užkrauti didelę administracinę naštą; todėl skatina Komisiją sudaryti tam tikro supaprastinimo pagal Tarnybos nuostatų 110 straipsnį, susijusį su agentūromis, galimybę;

                  10.

                  pažymi, remdamasis metinės veiklos ataskaitos (11) duomenimis, kad buvo įdarbinti keturi laikinieji darbuotojai ir vienas sutartininkas, o keturi laikinieji darbuotojai ir vienas sutartininkas nustojo dirbti agentūroje, taigi 2011 m. užimta 97 % etatų plane numatytų etatų;

                  11.

                  džiaugiasi, jog Audito Rūmai pareiškė, kad pagal agentūros 2011 finansinių metų metines finansines ataskaitas atliktos operacijos visais reikšmingais aspektais yra teisėtos ir tvarkingos;

                  12.

                  pripažįsta, remdamasis agentūros tolesnių veiksmų ataskaita, kad dokumentacija dėl įdarbinimo procedūrų buvo persvarstyta 2012 m. siekiant atsižvelgti į Audito Rūmų pastabas;

         Valdymas

                  13.

                  pažymi, remdamasis Audito Rūmų pateikta informacija, kad skiriant vykdomąjį direktorių Administracinės valdybos narys pažeidė skyrimą į svarbiausias pareigybes reglamentuojančias taisykles, nes pranešė kandidato, už kurį Komisija ketino balsuoti, pavardę; pripažįsta, kad Administracinės valdybos narių veiksmų agentūra nekontroliuoja, todėl vykdomasis direktorius nėra atsakingas už procedūras;

         Veikla

                  14.

                  palankiai vertina agentūros iniciatyvą toliau rengti savo daugiametes ir metines darbo programas; pabrėžia tokio dokumento svarbą siekiant agentūrai suteikti galimybę veiksmingai organizuoti savo strategijos įgyvendinimą ir siekti savo tikslų; pažymi, kad agentūra laikosi daugiametės savo darbo programos ir išteklių planavimo perspektyvos ir rengia daugiametę darbo programą, daugiametį personalo politikos planą ir daugiametį IT strategijos planą; tačiau pažymi, kad agentūra nuo 2010 m. taiko strateginį IT planą, kurį kasmet persvarsto ir atnaujina;

                  15.

                  pabrėžia agentūros užduočių svarbą ir džiaugiasi efektyvia ir rezultatyvia jos veikla, į kurią 2010 m. birželio mėn. ir 2012 m. spalio 29–30 d. apsilankymų agentūroje metu atkreipė dėmesį Žuvininkystės komitetas; atkreipia dėmesį į tai, kad 2012 m. spalio 29–30 d. apsilankymo metu buvo aptarti svarbūs klausimai, kaip antai regioninių kontrolės zonų sukūrimas, siekiant užtikrinti Europos pridėtinę vertę;

         Vidaus auditas

                  16.

                  palankiai vertina agentūros iniciatyvą, pagal kurią 2008 m. buvo sukurta vidaus audito funkcija, skirta paramai ir patarimams teikti vykdomajam direktoriui ir vidaus kontrolei, rizikos vertinimui ir vidaus auditui valdyti; pažymi, kad agentūra nesinaudoja vidaus audito struktūra visą darbo laiką, bet dalijasi šia paslauga su Lisabonoje įsikūrusia Europos jūrų saugumo agentūra (EMSA); pažymi, kad šiuo tikslu 2008 m. birželio 17 d. agentūra ir EMSA pasirašė paslaugų lygio susitarimą;

                  17.

                  pažymi, remdamasis agentūros VAT pateikta informacija, kad agentūra persvarstė ir vidaus kontrolės standartų įgyvendinimą (2008 m.), ir pirmąsias tolesnes priemones (2009 m.); pripažįsta, kad agentūra mano, jog rezultatai buvo tinkamai ir veiksmingai panaudoti;

                  18.

                  pripažįsta, kad 2011 m. vidaus audito struktūra, specialiu vykdomojo direktoriaus prašymu, atliko ribotą atlyginimų mokėjimo auditą tam, kad įvertintų atlyginimų mokėjimo ciklo vidaus kontrolę, ypatingą dėmesį skiriant mokėjimų duomenų dokumentacijai; pažymi, remdamasis VAT (12) pateikta informacija, kad vidaus audito struktūra taip pat atliko auditą daug dėmesio skirdama agentūros inventoriaus valdymui, kad vykdomajam direktoriui galėtų pateikti nepriklausomą patikinimą dėl su turto registravimu susijusios vidaus kontrolės sistemos tinkamumo ir veiksmingo taikymo;

                  19.

                  pažymi, remdamasis agentūros metine veiklos ataskaita, kad 2010 m. Vidaus audito tarnyba, vadovaudamasi 2010–2012 m. strateginiu planu, atliko biudžeto vykdymo proceso auditą ir IT rizikos vertinimą;

                  20.

                  pripažįsta, kad 2011 m. VAT atliko auditą „Gebėjimų ugdymas. Mokymas ir tobulinimasis“ tam, kad galėtų įvertinti vidaus kontrolės sistemos, susijusios su gebėjimų ugdymu, mokymu ir tobulinimusi, tinkamumą ir veiksmingą taikymą ir vykdomajam direktoriui ir Administracinei valdybai pateikti nepriklausomą patikinimą šiuo klausimu;

                  21.

                  pažymi, atsižvelgdamas į VAT pateiktą informaciją, kad 2011 m. vidaus audito struktūra taip pat išsamiai patikrino vidaus kontrolės standartų įgyvendinimą agentūroje;

                  22.

                  pažymi, kad 2011 m. spalio mėn. VAT buvo paprašyta pristatyti agentūros valdybai esamą padėtį ir VAT strateginį 2013–2015 m. planą;

                  23.

                  pripažįsta, remdamasis VAT pateikta informacija, kad 2011 m. agentūra paskyrė vidaus kontrolės koordinatorių ir nustatė vidines rizikos valdymo gaires, apimančias vidaus kontrolės sistemos reguliarios peržiūros procedūrą ir reguliarų agentūros rizikos registro atnaujinimą; vis dėlto ragina agentūrą informuoti biudžeto įvykdymą tvirtinančią instituciją apie tolesnius veiksmus, kurių buvo imtasi, ir apie pasiektus rezultatus;

                  24.

                  pripažįsta, kad agentūra ėmėsi būtinų priemonių šiais klausimais:

                              —

                              įgaliotųjų leidimus suteikiančių pareigūnų teisės naudotis ABAC,

                              —

                              mokėjimų vėlavimas,

                              —

                              išimčių tvarkymo politikos nustatymas ir centrinio išimčių registro parengimas;

                        pažymi, kad VAT mano, jog dvi labai svarbios VAT rekomendacijos, būtent dėl įgaliotųjų leidimus suteikiančių pareigūnų teisių naudotis ABAC koregavimo ir dėl išimčių tvarkymo politikos ir centrinio išimčių registro parengimo ir įgyvendinimo, yra įgyvendintos;

                  25.

                  pažymi, remdamasis agentūros tolesnių veiksmų ataskaita (13), kad pranešimų apie išimtis atvejais visa darbo eiga patvirtinta dokumentais ir daugumai procesų jau parengti kontroliniai sąrašai, aiškiai nustatytas visų dalyvių vaidmuo ir pareigos sandorio metu ir tai, kartu su laiku pateikiamais pranešimais apie išimtis, užtikrins tinkamas tolesnes priemones dėl galimų pažeidimų;

                  26.

                  pažymi, kad kitos su sprendimu dėl biudžeto įvykdymo patvirtinimo susijusios pastabos, kurios yra horizontaliojo pobūdžio, pateikiamos 2013 m. balandžio 17 d. rezoliucijoje (14) dėl agentūrų veiklos, finansų valdymo ir kontrolės.

         (1)  OL C 388, 2012 12 15, p. 86.

         (2)  OL L 248, 2002 9 16, p. 1.

         (3)  OL L 298, 2012 10 26, p. 1.

         (4)  OL L 128, 2005 5 21, p. 1.

         (5)  OL L 357, 2002 12 31, p. 72.

         (6)  OL L 286, 2012 10 17, p. 169.

         (7)  2011 m. galutinės metinės finansinės ataskaitos, 2012 m. birželio mėn., p. 26.

         (8)  2011 m. metinė veiklos ataskaita, p. 125.

         (9)  2011 m. galutinės metinės finansinės ataskaitos, 2012 m. birželio mėn., p. 27.

         (10)  2011 m. galutinės metinės finansinės ataskaitos, 2012 m. birželio mėn., p. 18.

         (11)  2011 m. metinė veiklos ataskaita, p. 122.

         (12)  2011 m. metinė ataskaita apie vidaus veiklą, p. 4.

         (13)  Ataskaita dėl priemonių, kurių imtasi atsižvelgiant į Europos Parlamento rekomendacijas, pateiktas jo 2012 m. gegužės 10 d. sprendime, p. 5.

         (14)  Priimti tekstai, P7_TA(2013)0134 (žr. šio Oficialiojo leidinio p. 374).


title: 2013/556/ES: 2013 m. balandžio 17 d. Europos Parlamento sprendimas dėl Europos elektroninių ryšių reguliuotojų institucijos 2011 finansinių metų biudžeto įvykdymo patvirtinimo#2013 m. balandžio 17 d. Europos Parlamento rezoliucija su pastabomis, sudarančiomis neatskiriamą sprendimo dėl Europos elektroninių ryšių reguliuotojų institucijos 2011 finansinių metų biudžeto įvykdymo patvirtinimo dalį

text:
16.11.2013

               LT

               Europos Sąjungos oficialusis leidinys

               L 308/165

         EUROPOS PARLAMENTO SPRENDIMAS
   2013 m. balandžio 17 d.
   dėl Europos elektroninių ryšių reguliuotojų institucijos 2011 finansinių metų biudžeto įvykdymo patvirtinimo
   (2013/556/ES)
   EUROPOS PARLAMENTAS,

               —

               atsižvelgdamas į Europos elektroninių ryšių reguliuotojų institucijos 2011 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos elektroninių ryšių reguliuotojų institucijos 2011 finansinių metų galutinių metinių ataskaitų kartu su Institucijos atsakymais (1),

               —

               atsižvelgdamas į Tarybos 2013 m. vasario 12 d. rekomendaciją (05753/2013 – C7-0041/2013),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

               —

               atsižvelgdamas į 2009 m. lapkričio 25 d. Europos Parlamento ir Tarybos reglamentą (EB) Nr. 1211/2009 dėl Europos elektroninių ryšių reguliuotojų institucijos (EERRI) ir Biuro įsteigimo (4), ypač į jo 13 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5), ypač į jo 94 straipsnį,

               —

               atsižvelgdamas į Darbo tvarkos taisyklių 77 straipsnį ir VI priedą,

               —

               atsižvelgdamas į Biudžeto kontrolės komiteto pranešimą (A7–0066/2013),

               1.

               patvirtina Europos elektroninių ryšių reguliuotojų institucijos administracijos vadovui, kad Institucijos 2011 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos elektroninių ryšių reguliuotojų institucijos administracijos vadovui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 388, 2012 12 15, p. 8.

      (2)  OL L 248, 2002 9 16, p. 1.

      (3)  OL L 298, 2012 10 26, p. 1.

      (4)  OL L 337, 2009 12 18, p. 1.

      (5)  OL L 357, 2002 12 31, p. 72.

      EUROPOS PARLAMENTO REZOLIUCIJA
      2013 m. balandžio 17 d.
      su pastabomis, sudarančiomis neatskiriamą sprendimo dėl Europos elektroninių ryšių reguliuotojų institucijos 2011 finansinių metų biudžeto įvykdymo patvirtinimo dalį
      EUROPOS PARLAMENTAS,

                  —

                  atsižvelgdamas į Europos elektroninių ryšių reguliuotojų institucijos 2011 finansinių metų galutines metines ataskaitas,

                  —

                  atsižvelgdamas į Audito Rūmų ataskaitą dėl Europos elektroninių ryšių reguliuotojų institucijos 2011 finansinių metų galutinių metinių ataskaitų kartu su Institucijos atsakymais (1),

                  —

                  atsižvelgdamas į Tarybos 2013 m. vasario 12 d. rekomendaciją (05753/2013 – C7-0041/2013),

                  —

                  atsižvelgdamas į Sutarties dėl Europos Sąjungos veikimo 319 straipsnį,

                  —

                  atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

                  —

                  atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

                  —

                  atsižvelgdamas į 2009 m. lapkričio 25 d. Europos Parlamento ir Tarybos reglamentą (EB) Nr. 1211/2009 dėl Europos elektroninių ryšių reguliuotojų institucijos (EERRI) ir Biuro įsteigimo (4), ypač į jo 13 straipsnį,

                  —

                  atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5), ypač į jo 94 straipsnį,

                  —

                  atsižvelgdamas į Darbo tvarkos taisyklių 77 straipsnį ir VI priedą,

                  —

                  atsižvelgdamas į Biudžeto kontrolės komiteto pranešimą (A7–0066/2013),

                  A.

                  kadangi Audito Rūmai pranešė, jog jiems pateiktas pagrįstas patikinimas, kad Europos elektroninių ryšių reguliuotojų institucijos (toliau – Institucija) 2011 finansinių metų metinės finansinės ataskaitos patikimos, o visos atliktos operacijos teisėtos ir tvarkingos;

                  B.

                  kadangi vadovaujantis 2010 m. gegužės 31 d. Sprendimu 2010/349/ES, priimtu bendru valstybių narių Vyriausybių atstovų susitarimu dėl Europos elektroninių ryšių reguliuotojų institucijos (EERRI) biuro buveinės vietos (6), EERRI biuras (toliau – Biuras) įkurtas Rygoje (Latvija); kadangi susitarimą dėl savo buveinės Biuras pasirašė 2011 m. vasario 24 d., veiklą pradėjo visapusiškai vykdyti 2011 m. laikotarpiu, o 2011 m. rugsėjo 12 d. jam suteiktas finansinis savarankiškumas;

                  C.

                  kadangi bendras Institucijos 2011 m. biudžetas – 1 178 785,60 EUR – buvo finansuojamas tik Sąjungos lėšomis (7);

         Biudžeto ir finansų valdymas

                  1.

                  primena, kad pradinis Sąjungos įnašas į Biuro 2011 m. biudžetą sudarė 1 178 785,60 EUR; pažymi, kad tai pirmi metai, kai Biuras finansiniu požiūriu yra savarankiškas;

                  2.

                  atkreipia dėmesį į Audito Rūmų pastabą, kad informacija apie Biuro 2011 m. biudžeto, kurį patvirtino valdymo komitetas, asignavimus atskleista tik pagal antraštines dalis ir skirsnius ir kad ji nesuskirstyta pagal straipsnius ir punktus, ir kad ši padėtis neatitinka konkretumo principo; atkreipia dėmesį į Biuro atsakymą, kad 2012 m. biudžetas jau suskirstytas pagal straipsnius ir punktus;

                  3.

                  atsižvelgdamas į Biuro metines finansines ataskaitas pažymi, kad įsipareigotų asignavimų lygis buvo 63,4 %, o mokėjimų lygis buvo 70,1 % visų valdomų asignavimų (arba 44,5 % turimų asignavimų);

         Perkelti asignavimai

                  4.

                  su susirūpinimu pažymi, kad Audito Rūmai nustatė 21 atvejį, kai į 2012 m. perkelti asignavimai neatitiko teisinių įsipareigojimų, taigi šie perkėlimai neteisėti (bendra jų vertė – 94 120 EUR);

                  5.

                  sutinka su Biuro paaiškinimu, kad pradžios etapu buvo sunku teisingai prognozuoti perkėlimus ir kad šiuo metu taikomos ir atidžiai stebimos tolesnės su biudžeto įgyvendinimu susijusios priemonės; atkreipia dėmesį į Biuro pastabą, kad 2012 m. pabaigoje ketinama pateikti instrukcijas ir surinkti svarbią skyrių informaciją siekiant panaikinti nepanaudotus įsipareigojimus; ragina Biurą pranešti biudžeto įvykdymą tvirtinančiai institucijai, ar tai padaryta;

         Vidaus kontrolės standartai

                  6.

                  atkreipia Biuro dėmesį į Audito Rūmų pastabą, kad Biuras nepriėmė ir neįgyvendino visų vidaus kontrolės standartų; kalbant konkrečiau, nesukurtas centrinis sąskaitų faktūrų registras ir išimčių registras;

                  7.

                  atkreipia dėmesį į Biuro pareiškimą, kad dabartinis vidaus kontrolės standartų įgyvendinimo planas apima skirtingų standartų įgyvendinimo terminų nustatymą nuo 2011 m. lapkričio iki 2013 m. sausio mėn.; pažymi, kad sąskaitų faktūrų registravimas ir išimčių registravimas vykdomas nuo 2012 m. birželio 18 d. ir turi poveikio tolesnei registracijai 2012 m., taip pat kad rengiamos atitinkamos administracinės instrukcijos; ragina Biurą informuoti biudžeto įvykdymą tvirtinančią instituciją apie pažangą, padarytą sprendžiant šiuos klausimus;

         Priėmimo į darbą procedūros

                  8.

                  atkreipia dėmesį į Audito Rūmų pastabą, kad būtina užtikrinti didesnį priėmimo į darbą procedūrų skaidrumą; atkreipia dėmesį į Biuro atsakymą, kuriame pažymima, kad, siekdamas atsižvelgti į Audito Rūmų išvadas, 2012 m. birželio mėn. jis atnaujino priėmimo į darbą procedūrų gaires; ragina Biurą spręsti šį klausimą ir pranešti biudžeto įvykdymą tvirtinančiai institucijai apie veiksmus, kurių imtasi; mano, kad kai kurie Tarnybos nuostatų reikalavimai gali būti didelė administracinė našta; todėl ragina Komisiją leisti vadovaujantis Tarnybos nuostatų 110 straipsniu tam tikru mastu supaprastinti agentūroms keliamus reikalavimus;

                  9.

                  pažymi, kad kitos su sprendimu dėl biudžeto įvykdymo patvirtinimo susijusios pastabos, kurios yra horizontaliojo pobūdžio, pateikiamos 2013 m. balandžio 17 d. rezoliucijoje (8) dėl agentūrų veiklos, finansų valdymo ir kontrolės.

         (1)  OL C 388, 2012 12 15, p. 8.

         (2)  OL L 248, 2002 9 16, p. 1.

         (3)  OL L 298, 2012 10 26, p. 1.

         (4)  OL L 337, 2009 12 18, p. 1.

         (5)  OL L 357, 2002 12 31, p. 72.

         (6)  OL L 156, 2010 6 23, p. 12.

         (7)  EERRI biuro metinės finansinės ataskaitos už 2011 m., p. 29.

         (8)  Priimti tekstai, P7_TA(2013)0134 (žr. šio Oficialiojo leidinio p. 374).


title: 2013/560/ES: 2013 m. balandžio 17 d. Europos Parlamento sprendimas dėl Europos profesinio mokymo plėtros centro 2011 finansinių metų biudžeto įvykdymo patvirtinimo#2013 m. balandžio 17 d. Europos Parlamento rezoliucija su pastabomis, sudarančiomis neatskiriamą sprendimo dėl Europos profesinio mokymo plėtros centro 2011 finansinių metų biudžeto įvykdymo patvirtinimo dalį

text:
16.11.2013

               LT

               Europos Sąjungos oficialusis leidinys

               L 308/174

         EUROPOS PARLAMENTO SPRENDIMAS
   2013 m. balandžio 17 d.
   dėl Europos profesinio mokymo plėtros centro 2011 finansinių metų biudžeto įvykdymo patvirtinimo
   (2013/560/ES)
   EUROPOS PARLAMENTAS,

               —

               atsižvelgdamas į Europos profesinio mokymo plėtros centro 2011 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos profesinio mokymo plėtros centro 2011 finansinių metų galutinių metinių ataskaitų kartu su centro atsakymais (1),

               —

               atsižvelgdamas į 2013 m. vasario 12 d. Tarybos rekomendaciją (05753/2013 – C7-0041/2013),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

               —

               atsižvelgdamas į 1975 m. vasario 10 d. Tarybos reglamentą (EEB) Nr. 337/75 dėl Europos profesinio mokymo plėtros centro įsteigimo (4), ypač į jo 12a straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5), ypač į jo 94 straipsnį,

               —

               atsižvelgdamas į Darbo tvarkos taisyklių 77 straipsnį ir VI priedą,

               —

               atsižvelgdamas į Biudžeto kontrolės komiteto pranešimą ir Užimtumo ir socialinių reikalų komiteto nuomonę (A7–0073/2013),

               1.

               patvirtina Europos profesinio mokymo plėtros centro direktoriui, kad centro 2011 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos profesinio mokymo plėtros centro direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 388, 2012 12 15, p. 17.

      (2)  OL L 248, 2002 9 16, p. 1.

      (3)  OL L 298, 2012 10 26, p. 1.

      (4)  OL L 39, 1975 2 13, p. 1.

      (5)  OL L 357, 2002 12 31, p. 72.

      EUROPOS PARLAMENTO REZOLIUCIJA
      2013 m. balandžio 17 d.
      su pastabomis, sudarančiomis neatskiriamą sprendimo dėl Europos profesinio mokymo plėtros centro 2011 finansinių metų biudžeto įvykdymo patvirtinimo dalį
      EUROPOS PARLAMENTAS,

                  —

                  atsižvelgdamas į Europos profesinio mokymo plėtros centro 2011 finansinių metų galutines metines ataskaitas,

                  —

                  atsižvelgdamas į Audito Rūmų ataskaitą dėl Europos profesinio mokymo plėtros centro 2011 finansinių metų galutinių metinių ataskaitų kartu su centro atsakymais (1),

                  —

                  atsižvelgdamas į 2013 m. vasario 12 d. Tarybos rekomendaciją (05753/2013 – C7–0041/2013),

                  —

                  atsižvelgdamas į Sutarties dėl Europos Sąjungos veikimo 319 straipsnį,

                  —

                  atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

                  —

                  atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

                  —

                  atsižvelgdamas į 1975 m. vasario 10 d. Tarybos reglamentą (EEB) Nr. 337/75 dėl Europos profesinio mokymo plėtros centro įsteigimo (4), ypač į jo 12a straipsnį,

                  —

                  atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5), ypač į jo 94 straipsnį,

                  —

                  atsižvelgdamas į Darbo tvarkos taisyklių 77 straipsnį ir VI priedą,

                  —

                  atsižvelgdamas į Biudžeto kontrolės komiteto pranešimą ir Užimtumo ir socialinių reikalų komiteto nuomonę (A7–0073/2013),

                  A.

                  kadangi Europos profesinio mokymo plėtros centras (toliau – centras), kuris yra įsikūręs Salonikuose, įsteigtas Reglamentu (EEB) Nr. 337/75,

                  B.

                  kadangi Audito Rūmai pranešė, kad jiems pateiktas pagrįstas patikinimas, jog centro 2011 finansinių metų metinės finansinės ataskaitos yra patikimos ir jose atspindimos operacijos yra teisėtos ir tvarkingos,

                  C.

                  kadangi Parlamentas 2012 m. gegužės 10 d. priėmė sprendimą dėl centro direktoriui suteikiamo patvirtinimo, kad centro 2010 finansinių metų biudžetas įvykdytas (6), ir prie biudžeto įvykdymo patvirtinimo pridėtoje savo rezoliucijoje Parlamentas, be kita ko:

                              —

                              pažymėjo centro įsipareigojimą 2012 m. panaudoti Norvegijos ir Islandijos ankstesnių metų įnašus; ragino centrą nuolat informuoti biudžeto įvykdymą tvirtinančią instituciją apie šių įnašų panaudojimą,

                              —

                              palankiai vertino centro ryžtą toliau mažinti perkėlimo į kitą laikotarpį mastą biudžeto vykdymo (įsipareigojimai, mokėjimai) ir viešųjų pirkimų pažangos priežiūrą vykdant standartizuotomis formomis,

                              —

                              ragino centrą toliau dėti pastangas, kuriomis būtų siekiama sumažinti į kitą laikotarpį perkeliamų asignavimų mastą, kad būtų geriau laikomasi metinio periodiškumo principo; priminė centrui, kad to galima pasiekti patobulinus jo planavimo ir priežiūros sistemą ir kalendoriniais metais anksčiau pradedant sutarčių pasirašymą,

                              —

                              ragino centrą kuo labiau sumažinti jo vykdomų įsipareigojimų asignavimų perkėlimų iš vienos biudžeto eilutės į kitą skaičių, siekiant taikyti biudžeto konkretumo principą,

                              —

                              atkreipė dėmesį į tai, kad centro veiklos vertinimo sistema (VVS) buvo visapusiškai taikoma, ir ragino centrą toliau plėtoti kokybinį vertinimą, siekiant papildyti labiau kiekybinius VVS rodiklius,

                              —

                              ragino centrą informuoti biudžeto įvykdymą tvirtinančią instituciją apie likusių rekomendacijų, kurias pateikė Vidaus audito tarnyba (VAT), įgyvendinimo pažangą,

                  D.

                  kadangi centro galutinis biudžetas 2011 finansiniais metais sudarė 18 870 845 EUR, palyginti su 18 250 000 EUR 2010 m., t. y. padidėjo 3,21 %,

                  E.

                  kadangi Sąjungos įnašas į centro biudžetą 2011 finansiniais metais buvo 16 987 000 EUR, palyginti su 16 920 000 EUR 2010 m., o tai rodo, kad jis padidėjo 0,39 %,

                  F.

                  kadangi metų ekonominės veiklos rezultatas buvo neigiamas ir sudarė – 483 296,74 EUR,

         Biudžeto ir finansų valdymas

                  1.

                  pažymi, remdamasis centro 2011 finansinių metų metinėmis ataskaitomis, kad centrui buvo suteiktas 1 106 655 EUR taisomasis biudžetas, taigi po dalinių pakeitimų bendras biudžetas sudarė 18 870 845 EUR;

                  2.

                  atkreipia dėmesį į centro valdybos nuomonėje dėl 2011 m. galutinės metinės ataskaitos pateiktą informaciją, kad Sąjungos įnašu finansuotas 2011 m. biudžetas visiškai įvykdytas;

                  3.

                  pažymi, kad centras gauna metinius įnašus iš dviejų trečiųjų šalių, kurios gauna naudos iš jo veiklos; pažymi, kad Norvegija ir Islandija prie centro 2011 m. finansinių metų biudžeto prisidėjo 407 066,59 EUR įnašu; primena, kad šios lėšos valdomos kaip asignuotosios pajamos, todėl turi būti skiriamos konkretiems projektams; džiaugiasi, kad 2011 m. pasiektas planuotas tikslas ir 100 % įvykdytas planuotas biudžetas; ragina centrą nuolat informuoti biudžeto įvykdymą tvirtinančią instituciją apie šių įnašų panaudojimą;

                  4.

                  teigiamai vertina išsamaus procesų rinkinio rengimą siekiant stebėti metinės darbo programos įgyvendinimą ir išteklių panaudojimą ir teikti atitinkamas ataskaitas; vis dėlto pažymi, kad reikalingas tolesnis tobulinimas atsižvelgiant į tai, kad iš 77 biudžeto perkėlimų 67 atlikti 2011 m. pabaigoje, nes tai rodo biudžeto ir programų planavimo trūkumus; ragina pradėti taikyti struktūrines priemones, kad būtų pašalinti minėti trūkumai;

                  5.

                  teigiamai vertina tai, kad sumažėjo panaikintų mokėjimų asignavimų, kurie 2010 m. sudarė 14 %, o 2011 m. – 5,2 %;

         Perkelti asignavimai

                  6.

                  remdamasis metinėmis ataskaitomis pripažįsta, kad 0,9 mln. EUR (5 %) perkelta į 2012 m.; be to, pažymi, kad iš perkeltos sumos 0,6 mln. EUR sudarė asignavimai pagal II antraštinę dalį „Administracinės išlaidos“ (37 % visų II antraštinės dalies asignavimų); ragina centrą informuoti biudžeto įvykdymą tvirtinančią instituciją apie veiksmus, kurių jis ėmėsi siekdamas ištaisyti šį trūkumą, nes šis pernelyg aukštas II antraštinės dalies perkėlimų lygis prieštarauja biudžeto metinio periodiškumo principui;

                  7.

                  atkreipia dėmesį į tai, kad centras nuo 2004 m. diferencijavo asignavimus pagal III antraštinę dalį, ir tai paaiškina, kodėl biudžeto rezultatų apskaičiavimuose yra tik nesavaiminiai perkėlimai, kuriuos patvirtino centro valdyba, ir nėra kitokių asignavimų pagrindinei veiklai perkėlimų;

         Perkeltos sumos

                  8.

                  pažymi kad centras perkėlė 699 920 EUR iš I antraštinės dalies į II ir III antraštines dalis (atitinkamai 204 620 EUR ir 495 300 EUR) pagal Finansinio reglamento 23 straipsnį; ragina centrą informuoti biudžeto įvykdymą tvirtinančią instituciją apie veiksmus, kurių jis imsis siekdamas ištaisyti šį trūkumą, nes ši padėtis rodo biudžeto planavimo ir programavimo trūkumus ir tai prieštarauja biudžeto konkretumo principui;

         Dotacijos

                  9.

                  remdamasis Audito Rūmų informacija pripažįsta, kad Profesinio rengimo ir mokymo dotacijoms kasmet centro skiriamos lėšos sudaro apie 1 milijoną EUR; be to, pažymi, kad buvo reikšmingų vėlavimų užbaigiant 2010 m. dotacijas, nes naudos gavėjai per vėlai pateikė savo galutines veiklos ataskaitas ir pats centras vėlavo patikrinti šias ataskaitas ir atlikti galutinius mokėjimus; ragina centrą informuoti biudžeto įvykdymą tvirtinančią instituciją apie veiksmus, kurių jis ėmėsi siekdamas ištaisyti šį trūkumą;

                  10.

                  pripažįsta, kad, kaip teigia centras, 2011 m. būta vėlavimų sumokėti galutinį 2010 m. dotacijų likutį dėl to, kad 2010 m. darbo programa buvo labai intensyvi ir tuo pat metu dėl nenumatytų ilgalaikių atostogų trūko darbuotojų grupėje, koordinuojančioje tinklą;

         Žmogiškieji ištekliai

                  11.

                  patvirtina, kad 2011 m. gruodžio 31 d. iš 101 etato, numatyto pagal etatų planą, buvo užimti 97;

                  12.

                  palankiai vertina tai, kad centras 2010 m. baigė kurti internetinę įdarbinimo priemonę RECON (įdarbinimas internetu), kuri padės jam padidinti įdarbinimo spartą ir veiksmingumą;

                  13.

                  apgailestauja, kad naujojo direktoriaus įdarbinimo procedūra paskelbta nerezultatyvia 2011 m. ir kad ši darbo vieta, laisva nuo 2010 m. spalio 15 d., neužpildyta ir 2012 m.;

         Veikla

                  14.

                  su pasitenkinimu pažymi, kad centras parengė Gantto diagramas su duomenimis apie visas 2011 m. pagrindines veiklos sritis, kaip to prašė biudžeto įvykdymą tvirtinanti institucija;

                  15.

                  atkreipia dėmesį į metinėse ataskaitose pateiktą informaciją, kad veiklos vertinimo sistema (VVS) buvo visapusiškai taikoma, ir skatina centrą toliau plėtoti kokybinį vertinimą, siekiant papildyti labiau kiekybinius VVS rodiklius;

                  16.

                  ragina Komisiją, kartu su Europos mokymo fondu, Europos profesinio mokymo plėtros centru, Europos gyvenimo ir darbo sąlygų gerinimo fondu ir Europos darbuotojų saugos ir sveikatos agentūra toliau tirti šių agentūrų sąveikas ir pranešti biudžeto vykdymą tvirtinančiai institucijai apie galimą glaudesnę šių keturių agentūrų integraciją; ragina šias agentūras ir Komisiją įvertinti, ar užtikrinus glaudų bendradarbiavimą galėtų būti pasiekta masto ekonomija ir optimizuota jų veikla;

         Bendradarbiavimas su Europos mokymo fondu (angl. ETF)

                  17.

                  pažymi, kad 2009 m. lapkričio mėn. centro ir Europos mokymo fondo bendradarbiavimo susitarimas buvo atnaujintas 2010–2013 m. laikotarpiui; pripažįsta, kad centras ir Europos mokymo fondas, vykdydami šį bendradarbiavimą, kasmet parengia bendrą veiklos programą, kuri pridedama prie abiejų šių agentūrų veiklos programų;

                  18.

                  nustato, kad 2011 m. centras ir Europos mokymo fondas toliau sistemino savo bendradarbiavimą norėdami kuo labiau padidinti pagal atitinkamus savo įgaliojimus gaunamą naudą, todėl pradėjo rengti pasidalijimo žiniomis seminarus, bendradarbiauti kvalifikacijos ugdymo srityje, įgyvendinti bendras Sąjungos priemones ir, prisidėdami prie tolesnių veiksmų priėmus Briugės komunikatą dėl aktyvesnio Europos bendradarbiavimo profesinio rengimo ir mokymo srityje, bendradarbiauti rengiant 2012 m. šalių kandidačių pažangos ataskaitas;

         Vidaus auditas

                  19.

                  džiaugiasi, kad centras 2012 m. vasario 23 d. laišku informavo, kad iki 2011 m. gruodžio mėn. pabaigos įgyvendintos visos septynios VAT 2009 m. rekomendacijos; ragina centrą informuoti biudžeto įvykdymą tvirtinančią instituciją apie 2010 m. rekomendacijų įgyvendinimo pažangą;

                  20.

                  džiaugiasi gauta informacija, pateikta 2012 m. vasario 23 d. laiške, kad iki 2011 m. pabaigos buvo pasiekta visiška atitiktis visiems pagrindiniams „VKS (vidaus kontrolės standartai) 8“ reikalavimams; atkreipia dėmesį į centro įsipareigojimą 2012 m. pirmajame pusmetyje įvykdyti pagrindinius „VKS 10“ reikalavimus;

         Vidaus audito struktūra (VAS)

                  21.

                  vis dėlto patvirtina iš centro gautą informaciją, kad VAS funkcijas dabar atlieka atitinkamai arba išorės rangovai (pvz., sutartis dėl centro finansinės programinės įrangos audito buvo sudaryta ir įgyvendinta 2011 m.), arba vidaus projektų grupės; be to, pažymi, kad centras baigė dokumentuoti visas pagrindines procedūras (buvo sudaryta sutartis su išorės auditorium, kad jis valdytų šį procesą), taip pat buvo organizuoti mokymai siekiant užtikrinti metinės darbo programos ir efektyvių vidaus kontrolės priemonių įgyvendinimą;

                  22.

                  pažymi, kad kitos su sprendimu dėl biudžeto įvykdymo patvirtinimo susijusios pastabos, kurios yra horizontaliojo pobūdžio, pateikiamos 2013 m. balandžio 17 d. rezoliucijoje (7) dėl agentūrų veiklos, finansų valdymo ir kontrolės.

         (1)  OL C 388, 2012 12 15, p. 17.

         (2)  OL L 248, 2002 9 16, p. 1.

         (3)  OL L 298, 2012 10 26, p. 1.

         (4)  OL L 39, 1975 2 13, p. 1.

         (5)  OL L 357, 2002 12 31, p. 72.

         (6)  OL L 286, 2012 10 17, p. 148.

         (7)  Priimti tekstai, P7_TA(2013)0134 (žr. šio Oficialiojo leidinio p. 374).